biswa921/orwiki-latest-pages-articles-raw huggingface dataset:
ନେହେରୁ ପ୍ଲେସ

thumb|ଦକ୍ଷିଣ ଦିଲ୍ଲୀର ଏକ ମୁଖ୍ୟ ବ୍ୟବସାୟୀକ ଅଞ୍ଚଳ : ନେହେରୁ ପ୍ଲେସ 
Coordinates: 28°32′50″N 77°15′03″E﻿ / ﻿28.54722°N 77.25083°E﻿ / 28.54722; 77.25083
ଶ୍ରେଣୀ:Coordinates not on Wikidata
ନେହେରୁ ପ୍ଲେସ () ଭାରତୀୟ ରାଜଧାନୀ ଦିଲ୍ଲୀ ମହାନଗରର ଦକ୍ଷିଣ ଅଞ୍ଚଳରେ ଥିବା ଏକ ବୃହତ ଆର୍ଥିକ , ବ୍ୟବସାୟୀକ ତଥା ବାଣିଜ୍ୟ କେନ୍ଦ୍ର । ଏହାର ଆର୍ଥିକ କେନ୍ଦ୍ର ଭାବରେ ଗୁରୁତ୍ୱ କ୍ରମଶଃ ହ୍ରାସ ପାଇଥିଲେ ମଧ୍ୟ ଏହା ଦକ୍ଷିଣ ଦିଲ୍ଲୀ ଅଞ୍ଚଳରେ ମୁଖ୍ୟ ବ୍ୟବସାୟ କେନ୍ଦ୍ର  ରହିବା ସହ ଏଠାରେ ବହୁ ପ୍ରତିଷ୍ଠାନର ମୁଖ୍ୟାଳୟ ରହିଛି । ଦକ୍ଷିଣ ଏସିଆର ଏକ ମୁଖ୍ୟ ସୂଚନା କାରିଗରୀ କେନ୍ଦ୍ର ଭାବରେ ଏହାର ସୁନାମ ରହିଛି । 

୧୯୮୦ ମସିହାରେ ଏହା ନିର୍ମିତ ହେଇଥିଲା । ଏଠାରେ ଅନେକ ସଂଖ୍ୟାରେ ୪ ମହଲା ବିଶିଷ୍ଟ ଅଟ୍ଟାଳିକା ସମୂହ ଭୂତଳ ପାର୍କିଂ ସହ ନିର୍ମିତ ହେଇଥିଲା । ଏହି ଅଟ୍ଟାଳିକା ମାନଙ୍କ ଚତୁର୍ଦିଗରେ ପ୍ରଶସ୍ତ ପଦଚଳା ରାସ୍ତା ସମୂହ ନିର୍ମିତ । 

 ଅବସ୍ଥିତି ଓ ଯାତାୟତ 
ଏହା ଦିଲ୍ଲୀର ବାହାର ରିଙ୍ଗ ରୋଡରେ ରହିବା ସହ ଦିଲ୍ଲୀର ଅନନ୍ୟ ଅଞ୍ଚଳ ସହ ଉତ୍ତମ ଭାବରେ ସଂଯୁକ୍ତ । ନେହେରୁ ପ୍ଲେସ ମେଟ୍ରୋ ଷ୍ଟେସନ ଏହି ଅଞ୍ଚଳ ସହ ପ୍ରସିଦ୍ଧ ଲୋଟସ ମନ୍ଦିର ଓ କଳକାଜି ମନ୍ଦିରକୁ ସଂଯୁକ୍ତ କରିଥାଏ ।  
 ଏହାର ନିଜସ୍ୱ ମେଟ୍ରୋ ଷ୍ଟେସନ ରହିଛି ।
 ନିଜାମୁଦ୍ଦିନ ରେଳ ଷ୍ଟେସନଠାରୁ ଏହା ୩୦ ମିନିଟର ରାସ୍ତା 
 ନୂଆ ଦିଲ୍ଲୀ ରେଳ ଷ୍ଟେସନଠାରୁ ଏହା ୧ ଘଣ୍ଟାର ରାସ୍ତା 
 ଏହାର ନିଜସ୍ୱ ବସ ଟର୍ମିନାଲ " ନେହେରୁ ପ୍ଲେସ ବସ ଟର୍ମିନାଲ " ରହିଛି 

 ସ୍ଥାୟୀ ଭୂସମ୍ପତ୍ତି ଓ ବ୍ୟବସାୟ ପ୍ରତିଷ୍ଠାନ 
ଏଠାରେ ଅଫିସ ଓ ହୋଟେଲ ପାଇଁ ସ୍ଥାନ ମିଳିଥାଏ । ଅନୁ ସ୍ତରୀୟ ସୂଚନା ସେବା ସହ କମ୍ପ୍ୟୁଟର ହାର୍ଡୱେର , ସର୍ଭର , ସଫ୍ଟୱେର ଇତ୍ୟାଦିର ଏଠାରେ ବିରାଟ ବଜାର ରହିଛି । ଏଠାରେ ଅନେକ କମ୍ପ୍ୟୁଟର ନିର୍ମାତାଙ୍କ ନିଜସ୍ୱ  ବିକ୍ରୟ ଓ ଗ୍ରାହକ ସେବା କେନ୍ଦ୍ର ରହିଥିବାରୁ ଏହା କମ୍ପ୍ୟୁଟର ବ୍ୟବହାର କାରୀଙ୍କ ପାଇଁ ଏକ ବହୁ ଆଦୃତ ବଜାର ଭାବରେ ରହିଛି । ଏଠାରେ ବ୍ୟବହୃତ କମ୍ପ୍ୟୁଟର , ପ୍ରିଣ୍ଟର ଆଦିର ମଧ୍ୟ ବହୁତ ପୁନଃ-ବିକ୍ରୟ ହେଇଥାଏ । ଅନେକ କ୍ଷୁଦ୍ର ଦୋକାନରେ ବିନା ଲାଇସେନ୍ସ ଥିବା କମ୍ପ୍ୟୁଟର ସଫ୍ଟୱେର ମଧ୍ୟ ଏଠାରେ ବିକ୍ରୟ ହେଇଥାଏ । ଏଠାରେ ବଜାରରେ ବହୁ ଦ୍ରବ୍ଯ ଲିଖିତ ଦରଠାରୁ କମରେ ମିଳିଥାଏ । 

 ଏଠାରେ ଅନେକ ବେଙ୍କ , ବହୁଦେଶୀୟ କର୍ପୋରେସନ , ରେଷ୍ଟୁରାଣ୍ଟ ଓ କ୍ଷୁଦ୍ର ହୋଟେଲ ସମୂହ ରହିବା ସହ ଏହାର ସୀମା ନିକଟରେ ବୃହତ ହୋଟେଲ ମାନ ରହିଛି । ଏଠାରେ ବହୁ ସଂଖ୍ୟକ ଡିଜିଟାଲ ଛାପାଖାନା ସମୂହ ରହିଛି । ସମସ୍ତ ପ୍ରକାର ଛପା  କାର୍ଯ୍ୟଦ୍ୱାରା ଏଠାରେ ୧୦୦ କୋଟି ତାଙ୍କର ବ୍ୟବସାୟ ହେଇଥାଏ । ମୁଖ୍ୟ ବଜାର ରବିବାର ଦିନ  ବନ୍ଦ ରହୁଥିଲେ ମଧ୍ୟ ରାସ୍ତା କଡ ଖୋଲା ବଜାର ସବୁଦିନ ଖୋଲା ରହିଥାଏ । 

 ନେହେରୁ ପ୍ଲେସ ନିକଟସ୍ଥ ଅଞ୍ଚଳ ସମୂହ 
 ଚିରାଗ ଦିଲ୍ଲୀ 
 ପୂର୍ବ କୈଲାଶ 
 ଗ୍ରେଟର କୈଲାଶ 
 ସରିତା ବିହାର * କୈଲାଶ କଲୋନୀ 
 ଓଖାଳା
 କାଳକାଜି 
 ଗୋବିନ୍ଦପୁରୀ
 ଯଶୋଲା ବିହାର 
 ଚିତ୍ତରଞ୍ଜନ ପାର୍କ
 ନୟନୀ
 ସନ୍ତ ନଗର 
 Nehru Place Dealers

 ଦକ୍ଷିଣ ଦିଲ୍ଲୀର ଅନ୍ୟ ଅଞ୍ଚଳ ସବୁ 
 ସଂଗମ ବିହାର 
 ପୂର୍ବ କୈଲାଶର ପୂର୍ବାଞ୍ଚଳ 
 ଲାଜପତ ନଗର 
 ମେହେରାଉଲି 
 ମାଲବୀୟ ନଗର
 ସାକେତ 
 ଦକ୍ଷିଣ ଏକ୍ସଟେନସନ 
 ଜାଇତପୁର
 ଦକ୍ଷିଣ ପୁରୀ 
 ପୁନଶ୍ଚ ଦେଖଣା  
କନ୍ନାଟ ପ୍ଲେସ ଦିଲ୍ଲୀ

 ଆଧାର 

ଅଧିକ ତଥ୍ୟ
 http://www.delhimetrorail.com/OtherDocuments/Route_Map.pdf
ଚକ୍ରେଶ୍ଵରୀ ଶିବ ମନ୍ଦିର , ଭୁବନେଶ୍ବର

ଲେଉଟାଣି ଚକ୍ରେଶ୍ୱରୀ ଶିବ ମନ୍ଦିର
ପଶ୍ଚିମ ଓଡ଼ିଶା ବିକାଶ ପରିଷଦ

ପଶ୍ଚିମ ଓଡ଼ିଶା ବିକାଶ ପରିଷଦ (ଇଂରାଜୀ: Western Orissa Development Council - WODC) ପଶ୍ଚିମ ଓଡ଼ିଶାର ୧୧ଟି ଜିଲ୍ଲାର ବିକାଶ ତ୍ୱରାନ୍ୱିତ ପାଇଁ ଓଡ଼ିଶା ସରକାରଙ୍କଦ୍ୱାରା ଗଠିତ ସ୍ୱତନ୍ତ୍ର ଏକ ପରିଷଦ ।http://www.wodcodisha.nic.in/
 
ବଲାଙ୍ଗୀର, ସୋନପୁର, ବୌଦ୍ଧ,ଦେବଗଡ଼, ବରଗଡ଼, ଝାରସୁଗୁଡ଼ା, ସମ୍ବଲପୁର, କଳାହାଣ୍ଡି, ନୂଆପଡ଼ା, ସୁନ୍ଦରଗଡ଼ ଆଦି ଜିଲ୍ଲାମାନ ଓ ଅନୁଗୋଳର ଆଠମଲ୍ଲିକ ଉପଖଣ୍ଡ ଅପେକ୍ଷାକୃତ କମ ଅଗ୍ରସର ଥିବାରୁ ବିକାଶ ଧାରାରେ ସାମଞ୍ଜସ୍ୟ ଆଣିବାପାଇଁ ରାଜ୍ୟ ସରକାର ପଶ୍ଚିମଓଡ଼ିଶା ବିକାଶ ପରିଷଦ ଗଠନ କରିଥିଲେ । ସମୁଦାୟ ୮୯ଟି ବ୍ଲକ ଏହାର ଅଧୀନସ୍ଥ ଅଟେ । 'ପି ସି ଘଡ଼ାଇ କମିଟି ୧୯୯୪'ଙ୍କ ମତେ ଏଥିମଧ୍ୟରୁ ୩୪ଟି ଅତି ପଛୁଆ, ୨୫ଟି ପଛୁଆ, ୨୫ଟି ବିକାଶ ଉନ୍ମୋଖି ଏବଂ ୫ଟି ବିକଶିତ ବ୍ଲକ ଅଟେ ।

ଗଠନ ଓ ପରିଚାଳନା
WODC ଆଇନ ୧୯୯୮ ଅନୁସାରେ ୧୧ ନଭେମ୍ବର ୧୯୯୮ ମସିହାରେ ଏଇ ପରିଷଦ ଗଠିତ ହୋଇଥିଲା । WODC ଆଇନ ୨୦୦୦ ଅନୁସାରେ ୨୦୦୦ ମସିହା ୫ ନଭେମ୍ବରରେ ପୁନଃଗଠିତ ହୋଇଥିଲା । ଏଥିରେ ଏହି ବିକାଶ ପରିଷଦ ଅଞ୍ଚଳର ବିଭିନ୍ନ ଲୋକପ୍ରତିନିଧିଙ୍କ ସମେତ ବିଷୟ ବିଶେଷଜ୍ଞମାନେ ସଦସ୍ୟ ରହିଥାନ୍ତି ।http://www.ptinews.com/news/569403_Orissa-assembly-adjourned-as-Cong-members-create-uproarhttp://www.dailypioneer.com/242874/Assembly-adjourned-thrice-over-WODC’s-functioning.html
ପାଣ୍ଠି
ରାଜ୍ୟ ବଜେଟ ୮୪ ହଜାର କୋଟିରୁ ଏହି ପରିଷଦକୁ ସରକାର ବର୍ଷକୁ ୧୦୦ କୋଟି ଟଙ୍କା ମଂଜୁର କରିଥାନ୍ତି । http://www.hindu.com/2009/12/12/stories/2009121255870300.htm ସେହି ଅର୍ଥ ପୁନର୍ବାର ପରିଷଦ ଏହା ଅଧୀନ ୧୧ଟି ଜିଲ୍ଲାକୁ ପ୍ରକଳ୍ପ ପ୍ରସ୍ତାବ ହିସାବରେ ଆବଣ୍ଟନ କରିଥାନ୍ତି । 
ପଶ୍ଚିମ ଓଡ଼ିଶା ବିକାଶ ପରିଷଦର ନିଜସ୍ୱ ପାଣ୍ଠି ନାହିଁ । ପ୍ରତିବର୍ଷ ରାଜ୍ୟ ସରକାର ପରିଷଦ ପାଇଁ ଯେଉଁ ବ୍ୟୟବରାଦ କରନ୍ତି ସେଥିରୁ ସମ୍ପୃକ୍ତ ଅଞ୍ଚଳରେ ବିଭିନ୍ନ ଉନ୍ନୟନ କାର୍ଯ୍ୟ ଲାଗି ପରିଷଦ ଜିଲ୍ଲା, ବ୍ଲକ ଏବଂ ପୌର ପ୍ରଶାସନ ମାଧ୍ୟମରେ ଅନୁଦାନ ଦେଇଥାନ୍ତି । ୨୦୧୬ ଡିସେମ୍ବର ଶେଷ ସୁଦ୍ଧା ପରିଷଦ ସମୁଦାୟ ୨୬,୨୨୦ଟି ପ୍ରକଳ୍ପ ପାଇଁ ୧୧୪୮ କୋଟି ୮୭ ଲକ୍ଷ ଟଙ୍କାର ମଞ୍ଜୁରି କରିଥିଲେ ।http://www.expressbuzz.com/edition/story.aspx?Title=Congress+MP+demands+separate+W+Orissa+state&artid=c9yWS5msdWc=&SectionID=mvKkT3vj5ZA=&MainSectionID=fyV9T2jIa4A=&SectionName=nUFeEOBkuKw=&SEO= 

ଅଧିକ ତଥ୍ୟ
 ପରିଷଦ ୱେବସାଇଟ:http://www.wodcodisha.nic.in
ବାହାର ଲିଙ୍କ
Koshal Discussion and Development Forum

 Voice of Western Orissa 
ଆଧାର
ଦି ଓପନ ଡେଫିନେସନ

thumb|ଦି ଓପନ କଣ୍ଟେଣ୍ଟ ଲୋଗୋ 
ଦି ଓପନ ଡେଫିନେସନ ଓପନ ନଲେଜ ଫାଉଣ୍ଡେସନ (ଅଧୁନା ଓପନ ନଲେଜ ଇଣ୍ଟରନ୍ୟାସନାଲ (OKI))ଦ୍ୱାରା ପ୍ରକାଶିତ ଏକ ନଥି । ଡାଟା ଓ କଣ୍ଟେଣ୍ଟ ସହ ଯୋଡ଼ି ଏହା ଖୋଲାପଣ (ଓପନନେସ)କୁ ସଜ୍ଞାବଦ୍ଧ କରିଛି । କୌଣସି ବିଷୟବସ୍ତୁ କି କି ଲାଇସେନ୍ସ ଲୋଡ଼ିଥାଏ ଓ ତାହା ଖୋଲା ଲାଇସେନ୍ସ ଭାବେ ମଣାଯାଇପାରିବ କି ନାଁ ଏହା ସେ ବାବଦରେ ଦର୍ଶାଇଥାଏ । ଏହି ସଜ୍ଞା ଓପନ ସୋର୍ସ ଡେଫିନେସନରୁ ଆଧାରିତ ।

ଓକେଆଇ ଅନୁସାରେ ଏହି ନଥିର ସାରାଂଶ ହେଲା:

୨୦୧୫ ନଭେମ୍ବରରେ ପ୍ରକାଶିତ ଏହି ନଥିର ନଗଦତମ ଫର୍ମର ସଂସ୍କରଣ ହେଉଛି ୨.୧ । ଏଥିରେ ବ୍ୟବହୃତ ଭାଷା ଆରଏଫସି ୨୧୧୯ ସହ ସଂଗତ ।

ଏହି ନଥି କ୍ରିଏଟିଭ କମନ୍ସ ଆଟ୍ରିବ୍ୟୁସନ ୪.0 ଇଣ୍ଟରନ୍ୟାସନାଲ ଲାଇସେନ୍ସ ଅଧୀନରେ ଓ ସେହି ଲାଇସେନ୍ଟି ମଧ୍ୟ ଓପନ ଡେଫିନେସନ ଅଧୀନରେ ।

 ଇତିହାସ 
ଓପନ ଡେଫିନେସନର ପ୍ରଥମ ସଂସ୍କରଣ v୦.୧ ୨୦୦୬ ଅଗଷ୍ଟରେ ବିତରିତ ହୋଇଥିଲା । v୧.୦ ୨୦୦୬ ଜୁଲାଇରେ ପ୍ରକାଶିତ ହୋଇଥିଲା । ୨୦୧୪ ଅକ୍ଟୋବରରେ v୨.୦ ପ୍ରକାଶିତ ହୋଇଥିଲା ।

 ଆଧାର 

 ବାହାର ଲିଙ୍କ 
 
 Why the Open Definition Matters for Open Data, ଓକେଆଇର ପ୍ରତିଷ୍ଠାତା ଓ ସଭାପତି ରୁଫସ ପୋଲକଙ୍କଦ୍ୱାରା ୨୦୧୪ ସେପ୍ଟେମ୍ବରରେ ପ୍ରକାଶିତ ବ୍ଲଗ ପୋଷ୍ଟ

Category:ଖୋଲା ଡାଟା
Category:ଖୋଲା କଣ୍ଟେଣ୍ଟ
Category:ନଥିସମୂହ
ବିଜୁ କୃଷକ କଲ୍ୟାଣ ଯୋଜନା

ବିଜୁ  କୃଷକ କଲ୍ୟାଣ ଯୋଜନା, ବା  BKKY ଭାରତୀୟ ରାଜ୍ୟ ଓଡ଼ିଶାର କୃଷକମାନଙ୍କ ଶ୍ୱାସ୍ୟ ବୀମା ଯୋଜନା , ଯାହା ଓଡ଼ିଶା ସରକାରଙ୍କଦ୍ୱାରା ରାଜ୍ୟର କୃଷକ ମାନଙ୍କ କଲ୍ୟାଣ ପାଇଁ ପ୍ରଣଯନ କରାଯାଇଛି । ଏହି ଯୋଜନା ଓଡ଼ିଶା ସରକାରଙ୍କ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କଦ୍ୱାରା ଅନୁଗୁଳଠାରେ କୃଷକ ମାନଙ୍କ ଶ୍ୱାସ୍ୟ ଓ ଦୁର୍ଘଟଣା ଜନିତ ବିପତ୍ତି ବେଳେ ସହାୟତା ଦେବା ପାଇଁ ପ୍ରଣୟନ କରାଯାଇଥିଲା ।ଏହି ଯୋଜନା ଅନ୍ତର୍ଗତ ବ୍ୟବସ୍ଥାରେ ରାଜ୍ୟର ବିଭିନ୍ନ ଜିଲ୍ଲାରେ ଥିବା ଅନେକ ହସ୍ପିଟାଲ , ଗୋଷ୍ଠୀ ଶ୍ୱାସ୍ୟ କେନ୍ଦ୍ରକୁ ସଂଯୋଗ କରାଯାଇ କୃଷକ ମନକୁ ସ୍ୱଳ୍ପ ଖରଚରେ ଶ୍ୱାସ୍ୟ ସେବା ପ୍ରଦାନ କରାଯାଉଛି ।

 ଓଡ଼ିଶାର କୃଷକ  

ଓଡ଼ିଶା ଏକ କୃଷି ପ୍ରଧାନ ରାଜ୍ୟ ରହିଆସିଛି । ଓଡ଼ିଶାର ପ୍ରାୟ ୮୩ % ଲୋକ ସାଧାରଣତଃ କୃଷି ଉପରେ ପ୍ରତ୍ୟକ୍ଷ ବା ପରୋକ୍ଷ୍ୟ ଭାବରେ ନିର୍ଭରଶୀଳ । କିନ୍ତୁ ଓଡ଼ିଶାର ଅନେକ ଅଞ୍ଚଳରେ ପର୍ଯ୍ୟାପ୍ତ ଜଳସେଚନର ସୁବିଧା ନ ଥିବାରୁ ଅନେକ ସମୟରେ ଅନାବୃଷ୍ଟି କାରଣରୁ ମରୁଡି ଗ୍ରସ୍ତ ହେଇଥାଏ ଓ ତାହା ଫଳରେ କୃଷି ବ୍ୟାଘ୍ରାତ ହେଇଥାଏ ଓ କୃଷକ ମାନଙ୍କ ଆର୍ଥିକ ମାନଦଣ୍ଡ ଦୁର୍ବଳ ହେଇଥାଏ । ଏହି କୃଷକମାନେ ବର୍ତ୍ତମାନର ବ୍ୟୟ ବହୁଳ ଚିକିସ୍ଥା ସେବା ପାଇବାରୁ ବଞ୍ଚିତ ହେଇଥାନ୍ତି । ତେଣୁ ଓଡ଼ିଶା ସରକାର ଏହାର ପ୍ରତିକାର ପାଇଁ ଏହି ଯୋଜନାର ପ୍ରଣଯନ କରିଥିଲେ ।

 ସାମିଲ ହେଇଥିବା କୃଷକ ଓ ଅର୍ଥ ବ୍ୟବସ୍ଥା  

ବର୍ତ୍ତମାନ ସୁଦ୍ଧା ଏହି ଯୋଜନାରେ ଓଡ଼ିଶାର ୫୭,୬୦,୫୦୫ ଜଣ କୃଷକ ଓ ତାଙ୍କ ଉପରେ ନିର୍ଭରଶୀଳ ପରିବାରର ଲୋକଙ୍କୁ ସାମିଲ କରାଯାଇଛି । ଏଥିପାଇଁ ଓଡ଼ିଶା ସରକାର ୨୮୭.୧୫ କୋଟି ଟଙ୍କାର ଅର୍ଥ ପ୍ରିମିୟମ ଆକାରରେ ବୀମା କମ୍ପାନୀମାନଙ୍କୁ ପ୍ରଦାନ  କରିଛନ୍ତି । ୧୯୧୩ ମସିହାରେ ଲାଗୁ କରାଯାଇଥିବା ଏହି ଯୋଜନାରେ ଦୁଇଟି ପର୍ଯ୍ୟାୟରେ ଯଥାକ୍ରମେ ୨୫,୬୧,୫୦୨ ଏବଂ ୩୧,୯୮,୯୦୨ କୃଷକ ପରିବାର ବ୍ୟକ୍ତିଙ୍କୁ ବୀମା ପରିସର ଭୁକ୍ତ କରାଯାଇଥିଲା ।  ଏହି ସମୟ ମଧ୍ୟରେ ୨,୭୮,୨୧୨ ଜଣ କୃଷକ ପରିବାର ବ୍ୟକ୍ତିଙ୍କୁ ବୀମା କମ୍ପାନୀଦ୍ୱାରା ୧୩୬,୩୮,୦୫ ,୪୧୮ ଟଙ୍କାର ସହାୟତା ପ୍ରଦାନ କରାଯାଇଥିଲା । ଏହି ଯୋଜନାରେ ସାମିଲ ହେବା ପାଇଁ କୃଷକ ମାନଙ୍କୁ ବାର୍ଷିକ ୩୦ ଟଙ୍କା ଦେଇ ପଞ୍ଜୀକୃତ କରିବାକୁ ହୁଏ ଓ ଏହାଦ୍ୱାରା ସେମାନେ ବାର୍ଷିକ ୩୦,୦୦୦ ଟଙ୍କାର ଶ୍ୱାସ୍ୟ ସେବା ବା ଦୁର୍ଘଟଣା ଜନିତ ସେବା ପାଇ ପାରିବେ ।

 ସମ୍ପୃକ୍ତ ବୀମା କମ୍ପାନୀ ଗୁଡ଼ିକ 
 ଇଫ୍କୋ - ଟୋକିଓ ସାଧାରଣ ବୀମା କମ୍ପାନୀBiju Krushak Kalyan Yojana Details  
 ଜାତୀୟ ବୀମା କମ୍ପାନୀ 
 ରିଲାଏନ୍ସ ସାଧାରଣ ବୀମା  
 ନିଉ ଇଣ୍ଡିଆ ବୀମା Insurance Companies Selected for Biju Krushak Kalyan Yojana

 ଆଧାର 

ଶ୍ରେଣୀ:ଓଡ଼ିଶା ସରକାରଙ୍କଦ୍ୱାରା ପ୍ରଚଳିତ ଯୋଜନା
ଜଗମୋହନ

ଡାହାଣ|thumb|କୋଣାର୍କ ସୂର୍ଯ୍ୟ ମନ୍ଦିରର ଜଗ ମୋହନ 
ଜଗମୋହନ ବା ଜଗ ମୋହନ ହିନ୍ଦୁ ମନ୍ଦିର ସ୍ଥାପତ୍ୟ ଶୈଳୀରେ ଏକ ସମାବେଶ ପ୍ରକୋଷ୍ଠକୁ କୁହାଯାଇଥାଏ । ଏହି ନିର୍ମାଣ ଶୈଳୀ ମୁଖ୍ଯତଃ ଓଡ଼ିଆ ମନ୍ଦିର ନିର୍ମାଣ ଶୈଳୀରେ ବ୍ୟବହୃତ ହେଇଥାଏ । 

ଏହା ମନ୍ଦିର ପରିସରର ମୁଖ୍ୟ ଦ୍ୱାର ଓ ଗର୍ଭଗୃହ ବା ମନ୍ଦିରର ଆସ୍ଥାନ ମଧ୍ୟ ଭାଗରେ ରହିଥାଏ ।ଏହା ଉତ୍ତର ଭାରତର  ନାଗରା ମନ୍ଦିର ସ୍ଥାପତ୍ୟ ଶୈଳୀରେ ମଧ୍ୟ ଦେଖାଯାଇଥାଏ । ଦକ୍ଷିଣ ଭାରତ  ରେ ସମାବେଶ ଆସ୍ଥାନ ପ୍ରକୋଷ୍ଠ ଗୁଡିକୁ " ମଣ୍ଡପ " କୁହାଯାଇଥାଏ ଓ ସାଧାରଣତଃ ସେଥିରେ ସ୍ତମ୍ଭଗୁଡ଼ିକ ରହିଥାଏ ।
 ଜଗମୋହନର ନିର୍ମାଣ ଶୈଳୀ  
 

ମନ୍ଦିରର ଗର୍ଭ ଗୃହ ପରି ଏହା ମଧ୍ୟ ଚତୁର୍ଭୁଜାକାର ବା ବର୍ତୁଳାକାର ଆକାରର ଚଟାଣ ଉପରେ ନିର୍ମିତ ହେଇଥାଏ । ତେବେ ଅନେକ ଦେବୀ ମନ୍ଦିରରେ ଜଗମୋହନଗୁଡ଼ିକ ଆୟତ୍ତକାର ବା ତ୍ରିଭୁଜାକାର ହିସାବରେ ନିର୍ମାଣ କରାଯାଇଥାଏ । ଉଦାହରଣ ସ୍ୱରୂପ ଓଡ଼ିଶାର ପୁରୀ ସହର ଚଉରାଶି ଠାରେରେ ଥିବା ବରାହୀ ଦେଉଳକୁ ନିରୀକ୍ଷ୍ୟଣ କରାଯାଇପାରେ । 

ମନ୍ଦିର ସ୍ଥାପତ୍ୟ ଶୈଳୀ ଅନୁସାରେ ଅନେକ କ୍ଷେତ୍ରରେ ଗର୍ଭଗୃହରେ ଝରକା ନ ଥାଏ ଓ ତାହା ଭିତରେ ସାଧାରଣତଃ ସ୍ୱଳ୍ପ ଆଲୋକ ଉପସ୍ଥିତ ଥାଏ । କିନ୍ତୁ ଜଗମୋହନ ଗୃହରେ ପର୍ଯ୍ୟାପ୍ତ ଝରକା ଓ ଆଲୋକର ପ୍ରବେଶ ରହି , ତାହାର କାନ୍ଥ ଗୁଡିକରେ ଖୋଦିତ ବା ଚିତ୍ରିତ ଦେବା ଦେବୀ ଓ ଅନ୍ୟ ହିନ୍ଦୁ ଧର୍ମ ସମ୍ବନ୍ଧିତ ଚିତ୍ର ବା ମୂର୍ତି ସବୁ ରହିଥାଏ । କେତେକ ସ୍ଥାନରେ ଉଜ୍ଜଳ ରଙ୍ଗରେ ପୌରଣିକ କଥା ସମ୍ବନ୍ଧିତ ଅଙ୍କିତ ଚିତ୍ର ରହିଥାଏ । କେତେକ ମନ୍ଦିର ନିର୍ମାଣ ଶୈଳୀରେ ଜଗମୋହନର ଛାତକୁ ସ୍ତୁପାକାର କରାଯାଇ ଭିତର ଚ୍ଛାତରେ ମଧ୍ୟ ଅଳଙ୍କୃତ ଖୋଦନ ଚିତ୍ର ବା ଅଙ୍କିତ ଚିତ୍ର ସ୍ଥାନ ପାଇ ମନ୍ଦିରର ଶୋଭା ବର୍ଦ୍ଧନ କରିଥାଏ । 

 ପୁରୀ ଜଗନ୍ନାଥ ମନ୍ଦିରର ଜଗମୋହନ  

ପୁରୀ ଶ୍ରୀମନ୍ଦିରର ଜଗମୋହନକୁ ମୁଖଶାଳା ମଧ୍ୟ କୁହାଯାଇଥାଏ । ଏହା ଏକ " ପିଢା " ଦେଉଳ ଶୈଳୀରେ ନିର୍ମିତ ହେଇଥିଲା । ଏଥିରେ ପିରାମିଡ ଆକୃତିର ଛାତ ରହିଛି । ଏହା ଏକ ପୀଠ ବା ମୂଳଦୁଆ ଚଟାଣ ଉପରେ ରହିଛି । ଜଗମୋହନର କାନ୍ଥରେ ଖୋଦନ କରାଯାଇଥିବା ମୂର୍ତି ସବୁ ପ୍ରାଚୀନ କଳାରେ ରହିଥିଲେ ମଧ୍ୟ ତାହା ପରେ ମରାମତି ସମୟରେ ଲୁପ୍ତ ହେଇଯାଇଥିଲା । ଜଗମୋହନର ଛାତ ୪ଟି ବର୍ଗାକାର ସ୍ତମ୍ଭ ଉପରେ ରହି ଏଠାରୁ ଦକ୍ଷିଣ ଓ ନାଟ୍ଯ ମନ୍ଦିର ଆଡକୁ ଦୁଇଟି ବାଟ ରହିଛି । ଏଠାରେ ନାଟମନ୍ଦିରକୁ ମୁଖ୍ୟ ଦ୍ୱାର ଭାବରେ କୁହାଯାଏ । ଜଗମୋହନର ମୁଖ୍ୟ ଦ୍ୱାରକୁ ଜୟ- ବିଜୟ ଦ୍ୱାର କୁହାଯାଇଥାଏ ।The roof of Jagamohan stands on four square,pillars. It has two gates, one leading to the south and the other to Natamandir .The latter is considered as the main entrance. It is known as Jaya Vijaya gate, but the images of the Dvarapalas. Jaya and Vijaya are conspicuous in their absence. The door frames of both the gates are ornately decorated with different kinds of floral designs and Naga- Nagi figures. Navagraha figures adorn the upper architraves. Figures of Brahma and Siva on the southern gate are more prominent. Scholars are tempted to believe that the Jaya-Vijaya gate (main gate of Jagamohan) was reconstructed at the time of the construction of the present Natamandir.http://www.jagannath.nic.in/?q=node/77 
କୋଣାର୍କ ସୂର୍ଯ୍ୟ ମନ୍ଦିରର ଜଗମୋହନ , ମନ୍ଦିରର ମୁଖ୍ୟ ଶିଖର ଭାଙ୍ଗି ଗଲା ପରେ , ନିଜେ ଏକ ମୁଖ୍ୟ ମନ୍ଦିର ପରି ପ୍ରତ୍ୟୟମାନ ହେଇଥାଏ । 

 Notes
ବିଜୁ ପଟ୍ଟନାୟକ ଫିଲ୍ମ ଆଣ୍ଡ ଟେଲିଭିଜନ ଇନଷ୍ଟିଟୁଟ ଅଫ ଓଡିଶା , କଟକ

ଲେଉଟାଣି ବିଜୁ ପଟ୍ଟନାୟକ ଫିଲ୍ମ ଓ ଟେଲିଭିଜନ ଅନୁଷ୍ଠାନ
ମେରାଇନ ଡ୍ରାଇଭ, ମୁମ୍ବାଇ

ମେରାଇନ ଡ୍ରାଇଭ ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ମହାନଗରର ଦକ୍ଷିଣ ମୁମ୍ବାଇରେ ସମୁଦ୍ର କୁଳକୁ ଲାଗି ରହିଥିବା ଏକ ୩.୫ କିଲୋମିଟର ଦୀର୍ଘ ସମୁଦ୍ର ତଟ ରାସ୍ତା । ଏହା C ଆକୃତିର ଏକ ୬-ଲେନ ବିଶିଷ୍ଟ ପ୍ରଶସ୍ତ କଂକ୍ରିଟ ନିର୍ମିତ ରାସ୍ତା । ଏହା ନାରୀମାନ ପଏଣ୍ଟରୁ ବାବୁଳନାଥ ଓ ମାଲାବାର  ପାହାଡକୁ ସଂଯୋଗ କରିଥାଏ । ସମୁଦ୍ର ଭିତରୁ ଉଦ୍ଧାର କରାଯାଇଥିବା ସ୍ଥାନରେ ଏହି ମେରାଇନ ଡ୍ରାଇଭ ନିର୍ମାଣ କରାଯାଇଛି ।ରାତ୍ର କାଳରେ ଉଛ ସ୍ଥାନରୁ ଦେଖିଲେ ରାସ୍ତା ଆଲୋକମାଳାରେ ସଜ୍ଜିତ ଏହି ସ୍ଥାନ ଏକ ମୁକ୍ତା ଖଚିତ ହାର ପରି ଦୃଶ୍ୟମାନ ହେଇଥିବାରୁ  ମେରାଇନ ଡ୍ରାଇଭକୁ " କୁଇନ୍ସ ନେକଳସେ " ବୋଲି କୁହାଯାଇଥାଏ । 

 ବିଶଦ ବର୍ଣ୍ଣନା 
ସରକାରୀ ଭାବରେ ଏହି ରାସ୍ତାର ନାମ " ନେତାଜୀ ସୁଭାଷ ଚନ୍ଦ୍ର ମାର୍ଗ " ରଖାଯାଇଥିଲେ ମଧ୍ୟ ଏହା କ୍ୱଚିତ ବ୍ୟବହାର ହେଇଥାଏ । ଏହାର ତତବର୍ତୀ ସ୍ୱ୍ଠନ ପାମ ବୃକ୍ଷ ମାଳ ରହିଛି । ମେରାଇନ ଡ୍ରାଇଭର ଉତ୍ତର ମୁଣ୍ଡରେ ଚୌପାତି ବେଳାଭୂମି ରହିଛି ।ଏହି ବେଳାଭୂମିକୁ ଲାଗି ଅନେକ ରେଷ୍ଟୁରାଣ୍ଟ ରହିଥିବା ବେଳେ ବେଳାଭୂମିରେ ମିଳୁଥିଉବା " ଭେଲ ପୁରୀ " ଏକ ବହୁଳ ଆଦୃତ ଖାଦ୍ୟ । ଏହି ବେଳା ଭୂମିର ତଳ ଅଞ୍ଚଳରେ ସହରର ଏକ ସମ୍ଭ୍ରାନ୍ତ ଆବାସିକ ଅଞ୍ଚଳ " ୱାଲକେଶ୍ୱର ରହିଛି । ଏଠାରେ ମହାରାଷ୍ଟ୍ରର ଗଭର୍ଣରଙ୍କ ଆବାସ ମଧ୍ୟ ରହିଛି । 

୧୯୨୦ ଓ ୧୯୩୦ ମସିହା ସମୟରେ ଏଠାରେ ବହୁ ସଂଖ୍ୟାରେ ପାର୍ସି ଧନାଢ୍ୟ ବ୍ୟକ୍ତି ଡେକୋ ସ୍ଥାପତ୍ୟ କଳା ଅନୁସାରେ ଗୃହ ନିର୍ମାଣ କରିଥିଲେ । ଏସପ୍ଲାନଡେ ଅଞ୍ଚଳର ,ଭୂସତ୍ତିର ମୂଲ୍ୟ ଖୁବ ଅଧିକ । ଏହି ଅଞ୍ଚଳରେ ପଞ୍ଚ-ତାରକା ବିଶିଷ୍ଟ ଓବେରୟ ହୋଟେଲ , ଇଣ୍ଟର କଣ୍ଟିନେଣ୍ଟାଲ ହୋଟେଲ , ହୋଟେଲ ମେରାଇନା ପ୍ଲାଜା , ସି ଗ୍ରୀନ ହୋଟେଲ ସହ କିଛି କ୍ଷୁଦ୍ର ହୋଟେଲ ମଧ୍ୟ ରହିଛି । ଏହି ମେରାଇନ ଡ୍ରାଇଭ ମୁମ୍ବାଇ ରନାରୀମାନ ପଏଣ୍ଟଠାରେ ଥିବା ମୁଖ୍ୟା ବ୍ଯବସାୟିକ ଅଞ୍ଚଳକୁ ସହରର ଅନ୍ୟ ଅଞ୍ଚଳକୁ ସଂଯୁକ୍ତ କରିଥାଏ । 

୧୯୪୦ ମସିହାରୁ ଏଠାରେ ଅନେକ ବିଖ୍ୟାତ ଚଳଚ୍ଚିତ୍ର ଅଭିନେତା , ଅଭିନେତ୍ରୀ , ଗାୟକ , ଗାୟିକା ଓ ଅନ୍ୟ ବିଶିଷ୍ଟ ବ୍ୟକ୍ତି ଏଠାରେ ରହିଆସୁଛନ୍ତି । ନାର୍ଗିସ , ରାଜକପୁର , ସୁରେଇୟାଙ୍କ ପରି ଜନପ୍ରିୟ ଫିଲ୍ମ କଳାକାର ଏଠାରେ ରହୁଥିଲେ ।

ବୃହତ୍ତର ମୁମ୍ବାଇ ମୁନ୍ସିପାଳ କର୍ପୋରେସନଦ୍ୱାରା ୭୨ ବର୍ଷ ଆଗରୁ ନିର୍ମିତ ହେଇଥିବା ଏହି ରାସ୍ତାର   ପୁନର୍ନିର୍ମାଣ କାର୍ଯ୍ୟ ଆରମ୍ଭ କରାଯାଇଛି । 

 == ମୁଖ୍ୟ ଘଟଣା ବଳି ==
 ନିକଟ ଅତୀତରେ ଏଠାରେ ହେଇଥିବା କେତେକ ବିଖ୍ୟାତ ଘଟଣା ବଳି , 
 ୨୦୧୪ ମସିହାରେ ଭାରତର ୬୫ ତମ ଗଣରାଜ୍ୟ ଦିବସରେ ମହାରାଷ୍ଟ୍ର ସରକାରଙ୍କ ପ୍ରୋଟୋକଲ ବିଭାଗ ତରଫରୁ ଏହି ରାସ୍ତାରେ ପ୍ରଥମ ଥର ପାଇଁ ଦିଲ୍ଲୀର ମୁଖ୍ୟ ପାରେଡ ପରି ଏଠାରେ ପାରେଡ ଆୟୋଜନ ହେଇଥିଲା । 
 ଅକ୍ଟୋବର ୧୭ , ୨୦୦୪ରେ ଏଠାରେ ଭାରତୀୟ ଆକାଶ ବାହିନୀ ତରଫରୁ ସମର କଳା ପ୍ରଦର୍ଶନ ହେଇଥିବା ।http://www.bharat-rakshak.com/IAF/Galleries/Special/ASEX/Mumbai/ 
 ୯ ଫେବୃଆରୀ , ୨୦୦୪ରେ ଏଠାରେ ଆନ୍ତର୍ଜାତିକ ମାରାଥନ ପ୍ରତିଯୋଗିତା ଆରମ୍ଭ ହେଇ ତାହା ପ୍ରତିବର୍ଷ ଅନୁଷ୍ଠିତ ହଉଛି । https://en.wikipedia.org/wiki/Mumbai_Marathon
 ୧୯ ଫେବ୍ରୁୟାରୀ ୨୦୦୧ରେ ଏଠାରେ ଆନ୍ତର୍ଜାତିକ ନୌସେନା ବାହିନୀ ପ୍ରଦର୍ଶନ ହେଇଥିଲା ଓ ବିଶ୍ୱର ସବୁ ବୃହତ ନୌସେନା ଏଥିରେ ଭାଗ ନେଇଥିଲେ । The first was organised in Mumbai in February 2001 and had witnessed over 60 warships from 22 countries.,http://www.dnaindia.com/india/report-after-15-years-second-international-fleet-review-to-be-held-at-visakhapatnam-in-february-2121111 
 ୧୯୮୮ମସିହାରେ ଏଠାରେ ଫ୍ରେଞ୍ଚ ଉତ୍ଶାବ ଆୟୋଜିତ ହେଇଥିଲା । 

 ଗ୍ୟାଲେରି 

 ଆଧାର 

 ପୁନଶ୍ଚ ଦେଖଣା 
 Palm Beach Marg, Navi Mumbai
 Corniche, a similar area in many other cities worldwide, including Abu Dhabi

 ବାହ୍ୟ ସଂଯୋଗ ସବୁ 
 Marine Drive turns 100
 Marine Drive Refurbishment Project
ଭବନାଥ

ଭବନାଥ,  ଭାରତୀୟ ରାଜ୍ୟ ଗୁଜରାଟର ଜୁନାଗଧ ଜିଲ୍ଲାରେ ଥିଉବା ଏକ କ୍ଷୁଦ୍ର ଗ୍ରାମ । ଏହା ଗିରିନାର ପର୍ବତ ମାଲାରେ ରହିଥିବା ଗିରିନାର ଟାଲେଟି ନାମକ ସ୍ଥାନ ନିକଟରେ ରହିଛି । ଏହି ଗିରିନାର ତଲେଟିଠାରୁ ତୀର୍ଥ ଯାତ୍ରୀମାନେ ପାଦରେ ଚାଲି ଗିରିନାର ପର୍ବତ ଉପରେ ଥିବା ମନ୍ଦିରକୁ ପହଞ୍ଚିଥାନ୍ତି । 
thumb|ଭାବନାଥ ମହାଦେବ ମନ୍ଦିର 
thumb| ଜୁନାଗହ , ଗିରିନାର 

 ଇତିହାସ 
ଭାବନାଥ ଶିବ ମନ୍ଦିରର ବର୍ଣ୍ଣନା ପୁରାଣରେ ରହିଛି । ଏଠାରେ ସ୍ୱତ ସ୍ପୁରତା ଭାବରେ ଶିବ ଲିଙ୍ଗାର ଉଦ୍ଭବ ହେଇଥିବାର ଜଣାଯାଏ । କୁହାଯାଏ ଯେ ଶିବ ଓ ପାର୍ବତୀ ସେହି ଅଞ୍ଚଳ ଦେଇ ଯାଉଥିବା ବେଳେ ତାଙ୍କର ଏକ ବସ୍ତ୍ର ମୃଗୀ କୁଣ୍ଡ ଜଳାଶୟରେ ପଡିଯାଇଥିଲା । ତେଣୁ ଶୈବ ଭକ୍ତମାନଙ୍କ ପାଇଁ ମୃଗୀ କୁଣ୍ଡ ଏକ ଅତ୍ୟନ୍ତ ପବିତ୍ର ଜଳାଶୟ ଭାବରେ ଗୃହିତ ହେଇଥାଏ । ନାଗା ବାବାମାନେ ମହାଶିବରାତ୍ରି ଶୋଭାଯାତ୍ରାରେ ଯୋଗ ଦେବା ଆଗରୁ ଏହି ଜଳାଶୟରେ ସ୍ନାନ କରିଥାନ୍ତି ।ଏଠାରେ ହଉଥିବା ମେଳା ଅତ୍ୟନ୍ତ ପ୍ରାଚୀନ କାଳରୁ ହେଇ ଆସୁଛି ।  
thumb|ଗିରିନାର ପର୍ବତ 
ଏଠାରେ ଦୁଇଟି ମୁଖ୍ୟ ପର୍ବ ମହାଶିବରାତ୍ରି ଓ ଗିରିନାର ଲିଲି ପରିକ୍ରମା ଅନୁଷ୍ଠିତ ହେଇଥାଏ । 

ଭାବନାଥ ମେଳା ହିନ୍ଦୁ ପଞ୍ଜିକା ଅନୁସାରେ ମାଘ ମାସରେ ହେଇଥାଏ । ଏହା ୫ ଦିନ ଧରି ଚାଲି ଥାଏ । ଦେଶର ବିଭିନ୍ନ ପ୍ରାନ୍ତରୁ ନାଗା ଭକ୍ତ ମାନଙ୍କ ସହ ଅନ୍ୟ ଶିବ ଭକ୍ତ ତଥା ଧାର୍ମିକ ବ୍ୟକ୍ତି ମାନଙ୍କ ସମାରୋହ ହେଇଥାଏ । ଲୋକଙ୍କ ବିଶ୍ୱାସ ଯେ ସ୍ୱୟଂ ଶିବ ଏହି ସ୍ଥାନରେ ପଦାର୍ପଣ କରିଥାନ୍ତି ।ଏହି ଅବସରରେ ଭକ୍ତମାନେ ଗିରିନାର ପର୍ବତର ଚତୁର୍ଦିଗ ପରିକ୍ରମା କରିଥାନ୍ତି । ଅନେକ ନାଗା ସାଧୁ ତାଙ୍କ ହାତୀ ଉପରେ ବସି ଆସିଥାନ୍ତି । ସାରା ଅଞ୍ଚଳ ବିଭିନ୍ନ ବାଦ୍ୟ  , ବିଶେଷ କରି ଶଙ୍ଖ ଧ୍ୱନିରେ ପରିପୂର୍ଣ ହେଇଯାଇଥାଏ ।ଶୋଭାଯାତ୍ରାରେ ଭଗବାନ ଦତ୍ତାତ୍ରେୟ  ଙ୍କ ପ୍ରତିକୃତିକୁ ପାଳଙ୍କିରେ ନେଇ ଭକ୍ତମାନେ ଯାଇଥାନ୍ତି । Junagadh district of Gujarat

 ଆଧାର  ସମୂହ 

ଶ୍ରେଣୀ:ଗୁଜରାଟ
ସେରେନା ଉଇଲିଅମସ

thumb|ସେରେନା ଉଇଲିଅମସ (2013)
ସେରେନା ଉଇଲିଅମସ ଜଣେ ଆମେରିକୀୟ ମହିଳା ଟେନିସ ଖେଳାଳି । 

କୀର୍ତ୍ତିମାନ
୧୯୯୯ ୟୁଏସ ଓପନ ଫାଇନାଲରେ ମାର୍ଟିନା ହିଙ୍ଗିସଙ୍କୁ ପରାସ୍ତ କରି ଟେନିସ କ୍ରୀଡ଼ା ଜଗତରେ ଚହଳ ପକାଇଥିଲେ । ସେ ମାର୍ଟିନା ହିଙ୍ଗିସ, ଲିଣ୍ଡସେ ଡାଭେନପୋର୍ଟ, ମାରିଆ ସାରାପୋଭା, ଜଷ୍ଟିନ ହେନିନ, ବଡ଼ ଭଉଣୀ ଭେନସ ଉଇଲିଅମସଙ୍କ ଭଳି  କେତେକ କଡ଼ା ପ୍ରତିଦ୍ୱନ୍ଦୀଙ୍କୁ ହରାଇ ପ୍ରମୁଖ ଟାଇଟଲ ବିଜୟିନୀ ହୋଇଛନ୍ତି । ସେ ତାଙ୍କ କ୍ୟାରିୟରରେ ମୋଟ ୩୦୯ ସପ୍ତାହ ଧରି ବିଶ୍ୱର ଏକ ନମ୍ବର ଖେଳାଳି ରହିଆସିଛନ୍ତି । ୨୦୧୭ ମସିହା ଜାନୁଆରୀ ୨୮ତାରିଖରେ ଅଷ୍ଟ୍ରେଲିଆର ବିମ୍ବିଲଡନ ପାର୍କଠାରେ ମହିଳା  ଏକକରେ ଷ୍ଟେଫି ଗ୍ରାଫଙ୍କ ପୂର୍ବରୁ ଥିବା ସର୍ବାଧିକ ୨୨ଟି ଗ୍ରାଣ୍ଡସ୍ଲାମ ଟାଇଟଲକୁ ଅତିକ୍ରମ କରି ସମୁଦାୟ ୨୩ଟି ଗ୍ରାଣ୍ଡସ୍ଲାମ ଜିତି ପ୍ରଥମ ମହିଳା ଖେଳାଳି ଭାବେ ନୂଆ ରେକର୍ଡ଼ର ଅଧିକାରିଣୀ ହୋଇଥିଲେ । ସେ ମାର୍ଗାରେଟ କୋର୍ଟଙ୍କ ୨୪ଟି ଗ୍ରାଣ୍ଡ ସ୍ଲାମ ସର୍ବକାଳୀନ ରେକର୍ଡ଼ ପଛକୁ ଅଛନ୍ତି । 

ଆଧାର

ଶ୍ରେଣୀ:ଟେନିସ ଖେଳାଳି
ବ୍ରହମେଶ୍ଵର ମନ୍ଦିର , ଭୁବନେଶ୍ବର

ଲେଉଟାଣି ବ୍ରହ୍ମେଶ୍ୱର ମନ୍ଦିର, ଭୁବନେଶ୍ୱର
ଶକୁନ୍ତଳା ପଣ୍ଡା

ଶକୁନ୍ତଳା ପଣ୍ଡା(୧୦ ନଭେମ୍ବର ୧୯୩୯-୧୪ ଜାନୁଆରୀ, ୨୦୧୭) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦିକା ଥିଲେ । ମାସିକ ପତ୍ରିକା ସୁଚରିତାକୁ ସେ ୨୭ବର୍ଷ ଧରି ସମ୍ପାଦନା କରିଆସୁଥିଲେ ।
 ଜୀବନୀ 
ଶକୁନ୍ତଳା, ୧୯୩୯ ମସିହାରେ ଜନ୍ମଗ୍ରହଣ କରିଥିଲେ । ସେ ହରିହର ପଣ୍ଡାଙ୍କୁ ବିବାହ କରିଥିଲେ । ପୁତ୍ର ସଞ୍ଜୟ ଜଣେ ଭାରତୀୟ ବୈଦେଶିକ ସେବା ଅଧିକାରୀ ଓ କନ୍ୟା ସୁସ୍ମିତା ବାଗ୍‌ଚୀ ଜଣେ ଲେଖିକା ଅଟନ୍ତି ।http://www.thehindu.com/features/metroplus/society/odia-writer-susmita-bagchi-on-her-first-english-novel/article7535158.ece ଜାମାତା ସୁବ୍ରତ ବାଗ୍‌ଚୀ ଆଇ.ଟି କମ୍ପାନୀ "ମାଇଣ୍ଡ ଟ୍ରି କଂସଲଟିଂ"ର ପ୍ରତିଷ୍ଠାତା ତଥା ଓଡ଼ିଶାର "ସ୍କିଲ ଡେଭେଲପମେଣ୍ଟ ଅଥରିଟି"ର ଅଧ୍ୟକ୍ଷ ଭାବରେ କାର୍ଯ୍ୟରତ । ସୁଚରିତା ପତ୍ରିକା ୧୯୭୫ ମସିହାରେ ପ୍ରଥମେ ପ୍ରକାଶିତ ହୋଇଥିଲା ଓ ସେବେଠାରୁ ୨୦୦୨ ମସିହା ପର୍ଯ୍ୟନ୍ତ ସେ ଏହି ପତ୍ରିକା ସମ୍ପାଦନା କରି ଆସୁଥିଲେ । ଏହା ବ୍ୟତିତ ସେ କେନ୍ଦ୍ର ସାହିତ୍ୟ ଏକାଡେମୀ ଏବଂ ନେସନାଲ ବୁକ ଟ୍ରଷ୍ଟର ଆଡ଼ଭାଇଜରି କମିଟିର ସଦସ୍ୟ, ଓଡ଼ିଆ କଥାଚିତ୍ର ସେନସର ବୋର୍ଡ଼ର ସଦସ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ ।http://odishasuntimes.com/2017/01/14/editor-sucharita-sakuntala-panda-no/
 ରଚନାବଳୀ 
 ଗଳ୍ପ ସଂକଳନ 
 ଅନେକ ଦିନ ପରେ
 ସୂର୍ଯ୍ୟ ଶିଖା
 ଅନ୍ଧାରର ରଙ୍ଗ
 ନିଷିଥର ସୂର୍ଯ୍ୟ
 ମନିକାର ଘର
 ଜେରୁଜେଲମ୍ ସନ୍ଥ
 ପକ୍ଷୀ ଉଡ଼ିଯା
 ନିର୍ଜନ ଦ୍ୱୀପର ନେପୋଲିୟନ୍‌ 
 ଉପନ୍ୟାସ 
 ସୀମାହୀନ
 ତମସା 
 ମଞ୍ଜୁଳାର ଝିଅhttp://sambad.in/news/special/31160.html
 ସମ୍ମାନ ଓ ପୁରସ୍କାର 
 ଉତ୍କଳ ଭାରତୀ କୁନ୍ତଳା କୁମାରୀ ପୁରସ୍କାର - ୨୦୧୪http://odishasuntimes.com/2014/07/30/odisha-story-teller-sakuntala-panda-receive-utkal-bharati-award/
 ଆଧାର 

ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ପୋଲାର ସାଟେଲାଇଟ୍ ଲଞ୍ଚ୍ ଭେଇକିଲ୍‌

50px|thumb
ଧୃବୀୟ ଉପଗ୍ରହ ପ୍ରକ୍ଷେପଣ ଯାନ (ପୋଲାର ସାଟେଲାଇଟ ଲଞ୍ଚ ଭେଇକିଲ) ବା ପିଏସ୍‌ଏଲଭି, ବିଶ୍ୱର ସବୁଠୁ ଭରସାଯୋଗ୍ୟ ଉପଗ୍ରହ ପ୍ରକ୍ଷେପଣ ଯାନ ।  ପିଏସ୍ଏଲଭିର ଲମ୍ବ ୪୪ ମିଟର, ଯାହାକି ଏକ ୧୨ ମହଲା ବିଲ୍‌ଡିଂର ଉଚ୍ଚତା ସହ ସମାନ । ବ୍ୟାସାର୍ଦ୍ଧ ୨.୮ ମିଟର । ୪ଟି ସ୍ତର ବିଶିଷ୍ଟ ଏହି ପ୍ରକ୍ଷେପଣ ଯାନରେ ଉଭୟ କଠିନ ଓ ତରଳ ଇନ୍ଧନ ବ୍ୟବହାର କରାଯାଉଛି । ଆବଶ୍ୟକତାକୁ ଦୃଷ୍ଟିରେ ରଖି ପିଏସ୍ଏଲଭିର ୩ଟି ସଂସ୍କରଣ ବିକାଶ କରିଛି ଇସ୍ରୋ । ପିଏସଏଲଭି-ଜି, ପିଏସଏଲଭି-ସିଏ ଓ ପିଏସଏଲଭି-ଏକ୍ସଏଲ୍ ଏଭଳି ୩ଟି ସଂସ୍କରଣ ରହିଛି । ସବୁଠୁ ନୂଆ ସଂସ୍କରଣ ହେଲା ଏସଏଲଭି-ଏକ୍ସଏଲ, ୩୨୦ ଟନ ଓଜନର ବସ୍ତୁ ବୋହି ନେବାକୁ ସକ୍ଷମ । ୧୯୯୩ରେ ପ୍ରଥମ ଥର ଏହି ରକେଟ୍‌ର ପରୀକ୍ଷଣ କରିଥିଲା ଇସ୍ରୋ, ଯାହାକି ବିଫଳ ହୋଇଥିଲା । ପରେ ୧୯୯୭ରେ ହୋଇଥିବା ୪ର୍ଥ ପରୀକ୍ଷଣ ମଧ୍ୟ ଆଶିଂକ ସଫଳ ହୋଇଥିଲା ।  ଏ ପର୍ଯ୍ୟନ୍ତ କରାଯାଇଥିବା ୫୩ଟି ଉତକ୍ଷେପଣରୁ ୫୧ଟି ମିଶନ ସଫଳ ହୋଇଛି ।  ପିଏସଏଲଭି- ସିଏର ଅର୍ଥ ମୁଖ୍ୟ ଏଲୋନ୍ । ୨୦୦୭ରେ ପିଏସ୍‌ଏଲଭି ସିଏର ଉତକ୍ଷେପଣ କରିଥିଲା ଇସ୍ରୋ । ପୂର୍ବ ସଂସ୍କରଣଠାରୁ ଏଥିରେ କେତେକ ପରିବର୍ତ୍ତନ କରାଯାଇଛି । ୬ଟି ଷ୍ଟ୍ରାପ ଅନ ବୁଷ୍ଟରକୁ ଏଥିରୁ ବାଦ୍ ଦିଆଯାଇଛି ।  ରକେଟର ପ୍ରଥମ ଭାଗରେ ଦୁଇଟି ଛୋଟ ଇନ୍ଧନ ଟାଙ୍କି ବ୍ୟବହାର କରାଯାଇଛି । ଯାହାକି ଏହି ରକେଟର ଓଜନକୁ ୪୦୦ କିଲୋଗ୍ରାମ ପର୍ଯ୍ୟନ୍ତ କମ୍ କରିପାରିଛି ।  ଯାହା ୧୧ଶହ କିଲୋଗ୍ରାମ ଓଜନର ବସ୍ତୁକୁ ବୋହି ନେବାକୁ ସକ୍ଷମ । ସବୁଠୁ ନୂଆ ସଂସ୍କରଣର ରକେଟ୍ ହେଉଛି ପିଏସଏଲଭି-ଏକ୍ସଏଲ । ଏଥିରେ ସବୁଠୁ ଶକ୍ତିଶାଳୀ ବୁଷ୍ଟର ବ୍ୟବହାର କରାଯାଇଛି ।  ପିଏସଏଲଭି ଏକ୍ସଏଲରେ ଲାଗିଥିବା ମୋଟରର ଲମ୍ବ ୧୩.୫ ମିଟର । ଏଥିରେ ୧୨ ଟନ୍ କଠିନ ଇନ୍ଧନ ବ୍ୟବହାର କରାଯାଉଛି । ୨୦୦୮ରେ ଚନ୍ଦ୍ରାୟାଣ-୧ କୁ ସଫଳତାର ସହ ପ୍ରେରଣ କରିଥିଲା ଏହି ରକେଟ୍  । ପିଏସଏଲଭିର ପେ- ଲୋଡ୍‌ କ୍ଷମତା ୧୮ଶହ କିଲୋଗ୍ରାମ । ଚତୁର୍ଥ ସଂସ୍କରଣ, ପିଏସଏଲଭି- 3ଏସ୍‌କୁ ଏବେ ବିକାଶ କରାଯାଉଛି ।

 ଆଧାର 

ଶ୍ରେଣୀ:ମହାକାଶ ବିଜ୍ଞାନ
ସେଫୋଟାକ୍ସିମ

ସେଫୋଟାକ୍ସିମ (ଇଂରାଜୀ ଭାଷାରେ Cefotaxime) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ଗଣ୍ଠି ସଂକ୍ରମଣ (joint infections), ପେଲଭିକ ଇନଫ୍ଲାମେଟରି ଡିଜିଜ (pelvic inflammatory disease), ମେନିଞ୍ଜାଇଟିସ, ନିମୋନିଆ, ମୁତ୍ରନଳୀ ସଂକ୍ରମଣ (urinary tract infections), ସେପ୍ସିସ, ଗନରିଆ, ଓ ସେଲ୍ୟୁଲାଇଟିସ୍ ଇତ୍ୟାଦି ରୋଗମାନଙ୍କର ନିମନ୍ତେ ଦିଆଯାଏ । ସେଫୋଟାକ୍ସିମ ଇଞ୍ଜେକସନ ଆକାରରେ ଶିରାଭ୍ୟନ୍ତରରେ (injection into a vein) ବା ମାଂସପେଶୀରେ (muscle) ଦିଆଯାଏ ।

  
ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଆଲର୍ଜି ପ୍ରତିକ୍ରିୟା (allergic reactions) ଓ ଇଞ୍ଜେକସନ ନେବା ସ୍ଥଳରେ ପ୍ରଦାହ ଆଦି ଲକ୍ଷଣ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ଲସ୍ଟ୍ରିଡିଅମ ଡିଫିସିଓ ତରଳ ଝାଡ଼ା ହୋଇପାରେ । ପେନିସିଲିନ penicillin ପ୍ରତି ଆନାଫାଇଲାକ୍ସିସ ଥିବା ଲୋକମାନଙ୍କୁ ଏହି ଇଞ୍ଜେକସନ ଦିଆଯାଏ ନାହିଁ । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହା ଅପେକ୍ଷାକୃତ ନିରାପଦ ଥାଏ । ଏହା ତୃତୀୟ ପିଢ଼ିର ସେଫାଲୋସ୍ପୋରିନ third-generation cephalosporin ପରିବାରର ଔଷଧ ଯାହା ଜୀବାଣୁର ଜୀବକୋଷ ଆବରଣରେ ବାଧା ସୃଷ୍ଟି କରେ ।

ସେଫୋଟାକ୍ସିମ ସନ ୧୯୭୬ରେ ଆବିଷ୍କୃତ ହେବାପରେ ବ୍ୟବସାୟ ନିମନ୍ତେ ସନ ସନ ୧୯୮୦ରେ ବ୍ୟବ‌ହାର କରାଗଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ (generic medication) ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହାର ମୂଲ୍ୟ ପ୍ରତି ଡୋଜ ପିଛା ପ୍ରାୟ ୦.୨୩ରୁ ୪.୭୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର ।

 ଆଧାର 

ଶ୍ରେଣୀ:ଔଷଧ
ବଡ଼ି

ବଡ଼ି ଏକ ପାରମ୍ପାରିକ ଓଡ଼ିଆ ଖାଦ୍ୟ । ଏହା ବଟା ବିରିରେ ମସଲା ମିଶେଇ ତାହାକୁ ଖରାରେ ଶୁଖାଇ ତିଆରି କରାଯାଏ । ଶୁଖିଲା ବଡ଼ିକୁ ସାଇତି ରଖି ପରେ ଭାଜି ବିଭିନ୍ନ ତରକାରିରେ ପକାଇ କିମ୍ବା କେବଳ ଚୁରି ଖିଆଯାଇଥାଏ । ବଡ଼ି ଓଡ଼ିଶା ସମେତ ବିହାର, ପଶ୍ଚିମ ବଙ୍ଗଳା ଆଦି ରାଜ୍ୟରେ ମଧ୍ୟ ଖିଆଯାଇଥାଏ । ବଡ଼ି ବେସର, ଶାଗ ଖରଡ଼ା, ଭଜା, ଖଟା, ସନ୍ତୁଳା ଆଦିରେ ପଡ଼ିଥାଏ ।

 ପ୍ରକାର 
thumb|ବଡ଼ି ବିଛେଇବା ବେଳେର ଏକ ଭିଡ଼ିଓ ।
ପ୍ରକାରପ୍ରସ୍ତୁତିଚିତ୍ରଫୁଲ ବଡ଼ିଫ୍ରେମନଥିବାକଖାରୁ ବଡ଼ିଲିଆ ବା ଉଖୁଡ଼ା ବଡ଼ିଶାଗୁ ବଡ଼ିକେନ୍ଦୁଝର ବଡ଼ିଫ୍ରେମନଥିବାକଣି ବଡ଼ିପାଣି କଖାରୁ ବଡ଼ିମଞ୍ଜି ବଡ଼ିମାଣ୍ଡିଆ (ଚୂରା) ବଡ଼ିନାଡ଼ି ବଡ଼ିମୂଳା ବଡ଼ିଫ୍ରେମନଥିବାଗାଜର ବଡ଼ିବନ୍ଧାକୋବି ବଡ଼ି

 ରନ୍ଧା 
 ବଡ଼ିଚୁରା:
thumb|ବଡ଼ିଚୁରା
ବଡ଼ିଚୁରା ପାଇଁ ବଡ଼ିକୁ ଭାଜି, ଚୁରି, ସେଥିରେ କଞ୍ଚା ଲଙ୍କା, ପିଆଜ, ରସୁଣ ଆଦି ଛେଚି ମିଶାଇ ତିଆରି କରାଯାଇଥାଏ ।

 ଆଧାର 

ଶ୍ରେଣୀ:ଓଡ଼ିଆ ଖାଦ୍ୟ
ବେଙ୍ଗ ବାଇଦ

ବେଙ୍ଗ ବାଇଦ (ଓଡ଼ିଆରେ ବେଙ୍ଗ ବାଜା ଓ ବେଙ୍ଗ ପାଟିଆ ନାମରେ, ବଙ୍ଗଳାରେ "ଚୁରଚୁରି", ଓ କନ୍ନଡ଼ରେ "ବୁଡ଼ୁ ବୁଡ଼ିକେ" ନାମରେ ମଧ୍ୟ ଜଣା) ଓଡ଼ିଶା ଓ ଭାରତର ବିଭିନ୍ନ ଅଞ୍ଚଳରେ ପିଲାଙ୍କ ଖେଳିବା ପାଇଁ ବ୍ୟବହୃତ ଏକ ଛୋଟ ବାଜା । ଏହାକୁ ବିଞ୍ଚଣା ଭଳି ଘୁରାଇଲେ ଏହା ବାଜିଥାଏ । ଏଥିରେ ଏକ ରବର ଫିତାଦ୍ୱାରା ଦୁଇଟି ଫଟୋ ଫିଲ୍ମକୁ ଛନ୍ଦାଯାଇଥାଏ । ଆଉ ଏକ ରବରରେ କାଠିଟିଏ ଏହି ଫିଲ୍ମରେ ଲଗାଯାଇଥାଏ । ଏକ ବେଣ୍ଟରେ ଏସବୁକୁ ଖଞ୍ଜାଯାଇ କାଠିଟିକୁ ଏକ ଛୋଟ ସିଲିଣ୍ଡର ଭଳି ଆକୃତିର ବାଜାର ମଝିଆଡ଼କୁ ରଖାଯାଇଥାଏ । ଏହାକୁ ହାତରେ ଘୁରାଇଲେ କାଠିଟି ଫିଲ୍ମରେ ବାଜି ଛୋଟ ବାଜା ଉପରେ ପିଟି ହୋଇଥାଏ ଓ ବାଜାଟି ବାଜିଥାଏ ।

 ନାମକରଣ 
ଏହି ବାଜାଟି ବାଜିଲେ ବେଙ୍ଗ ରଡ଼ି ପରି ଶୁଭୁଥିବାରୁ ଏହାକୁ ବେଙ୍ଗବାଜା ବୋଲି କହାଯାଏ । ଅଞ୍ଚଳଭେଦରେ ଏହା ବେଙ୍ଗ ବାଜା, ବେଙ୍ଗ ବାଇଦ, ବେଙ୍ଗ ପାଟିଆ ଆଦି ନାମରେ ଜଣା । 

 ଜଣାଶୁଣା ଚଳଣିରେ 
 ଓଡ଼ିଆ ଲେଖକ ନଦୀୟା ବିହାରୀ ମହାନ୍ତିଙ୍କ ଏକ ଶିଶୁଙ୍କ ନିମନ୍ତେ ପ୍ରକାଶିତ ବହିର ନାମ ବେଙ୍ଗ ବାଇଦ ।

 ଗଠନ 
thumb|ବେଙ୍ଗ ବାଇଦର ଗଠନ
ଏକ ବାଉଁଶ କାଠିରେ ଦୁଇଟି ଫଟି ଫିଲ୍ମକୁ ଛକି କରି ପୂରାଯାଇ ଚାରୋଟି କବାଟ ଭଳି ଆକୃତି ତିଆରି କରାଯାଇଥାଏ । ଅଲଗା ରଙ୍ଗର ଆଲୁଅ ପାଇଁ ତିଆରି ରଙ୍ଗ ଜରିକୁ ଏକ ଛୋଟ ବାଉଁଶ ମୁଦି ଉପରେ ଟାଣ କରି ମଡ଼ାଯାଇ ବାଜା ତିଆରି କରାଯାଇଥାଏ । ବାଜାଟିକୁ ଦୁଇଟି ତାରରେ କାଠିରେ ବନ୍ଧାଯାଇଥାଏ । ସେହି ଦୁଇଟି ତାରରେ ଏକ ରବର ଫିତା ବାନ୍ଧି ସେଥିରେ ଏକ ଛୋଟ କାଠି ଲଗାଯାଇଥାଏ । ବଡ଼ କାଠିକୁ ହାତରେ ଧରି ବିଞ୍ଚଣା ଭଳି ବୁଲାଇଲେ ଛୋଟ କାଠିଟି ବାଜା ଉପରେ ବାଜିଥାଏ ।

ଉଦାହରଣ
550px|center|thumb|ଏକ ବେଙ୍ଗ ବାଇଦ ବଜା 

 ଆଧାର
ଭ୍ୟାକୁମ୍ କ୍ଲିନର୍

thumb|ଘରେ ବ୍ୟବହୄତ ଭ୍ୟାକୁମ୍ କ୍ଲିନର୍
ଭ୍ୟାକୁମ୍ କ୍ଲିନର୍ ଝାଡୁଦାର୍ ଭାବରେ ମଧ୍ୟ ଜଣାଶୁଣା | ଏହି ଯନ୍ତ୍ରଟି ସାଧାରଣତଃ ଚଟାଣ, ସତରଞ୍ଜି, ପରଦା ଆଦିରୁ ଧୂଳି ଶୋଷିବା ଲାଗି ବ୍ୟବହାର କରାଯାଏ | ଏଥିରେ ଧୂଳିକୁ ଶୋଷିବା ଲାଗି ଗୋଟିଏ ବାୟୁ ପମ୍ପ୍ ରହିଛି | ଏହି ପମ୍ପ୍ ଆଂଶିକ ଶୁନ୍ୟତା ସୃଷ୍ଟି କରିବାରେ ସହାୟକ ହୋଇଥାଏ | ସମସ୍ତ ଧୂଳି ଓ ଅଳିଆ ଗୋଟିଏ ଆବର୍ଜନା ଥଳିରେ ପରବର୍ତ୍ତୀ ନିଷ୍କାସନ ଲାଗି ସଂଗୃହିତ ହୋଇ ରହିଥାଏ | ଏହି ଯନ୍ତ୍ରଟି ଘରେ ଓ କଳକାରଖାନାରେ ମଧ୍ୟ ବ୍ୟବହାର କରାଯାଏ |

ଇତିହାସ
ଭ୍ୟାକୁମ୍ କ୍ଲିନର୍ କାର୍ପେଟ୍ ସ୍ୱିପର‌ଠାରୁ ଜାତ ହୋଇଥିଲା, ଯାହା ଏକ ମାନବଚାଳିତ ଭ୍ୟାକୁମ୍ କ୍ଲିନର୍ ଥିଲା |  ୧୮୬୦ରେ କାର୍ପେଟ୍ ସ୍ୱିପର୍ ଡାନିୟଲ୍ ହେସଙ୍କଦ୍ୱାରା ଉଦ୍ଭାବିତ ହୋଇଥିଲା | ଏହା ହେଉଛି ୧୮୬୦ରେ ତିଆରି କରାଯାଇଥିବା ପ୍ରଥମ ମାନବଚାଳିତ ମଡେଲ୍ | ବିଂଶ ଶତାଦ୍ଦି ବେଳକୁ ପ୍ରଥମ ମୋଟର୍-ଚାଳିତ ମଡେଲ୍ ଦେଖାଯାଇଥିଲା | ଆଉଗୋଟିଏ ମଡେଲ୍ (୧୮୬୯) "ହ୍ୱିର୍ଲ୍ ବ୍ୱିନ୍ଡ୍", ୧୮୬୮ରେ ସିକାଗୋରେ ଇଭ୍ସ୍ ଡବ୍ଲୁ. ମ୍ୟାକ୍ ଗାଫେଙ୍କଦ୍ୱାରା ଉଦ୍ଭାବିତ ହୋଇଥିଲା | ଏହି ଭାରି ଯନ୍ତ୍ରଟିରେ ଏକ ବେଲ୍ଟ ଚାଳିତ ପଙ୍ଖା ଲାଗିଥିଲା, ଯାହାକୁ ହାତରେ ବୁଲାଇବାକୁ ପଡୁଥିଲା | ତେଣୁ ଏହାକୁ ଚଳାଇବାରେ ଅସୁବିଧା ହେଉଥିଲା | ଏହା ସତ୍ତ୍ୱେ ମଧ୍ୟ ବାଣିଜ୍ୟ କ୍ଷେତ୍ରରେ ଏହି ଯନ୍ତ୍ରଟି ମିଶ୍ରିତ ସଫଳତା ହାସଲ୍ କରିଥିଲା | ୧୮୭୬ରେ ଏହି ମଡେଲ୍ ସହିତ ସାମଞ୍ଜସ୍ୟ ଥିବା ଆଉ ଏକ ମଡେଲ୍ ମେଲ୍-ଭିଲ୍ଲେ ଆର୍. ବିସ୍ସେଲ୍ଲ (ଗ୍ରାନ୍ଡ୍ ରାପିଡ୍, ମିଚିଗାନ୍) ମଧ୍ୟ ତିଆରି କରିଥିଲେ | ପରେ ସେହି କମ୍ପାନି ନିଜର ସଫାକରିବା ଉପକରଣ ତାଲିକାରେ "ସହଜରେ ସ୍ଥାନାନ୍ତରିୟ ଭ୍ୟାକୁମ୍ କ୍ଲିନର୍"କୁ ମିଶାଇ ଥିଲା | 

 ପ୍ରକାର 
ଏହି ଯନ୍ତ୍ରର ଆକାର ପ୍ରକାରକୁ ନେଇ ଅନେକ ବିବିଧତା ଦେଖା ଦେଇ ଥାଏ |

ଯଥା:- 
 ଛୋଟ ବ୍ୟାଟେରି ଚାଳିତ
 ଶକ୍ତି ଚାଳିତ ହାତ ଯନ୍ତ୍ର
 ଚକ ଲଗା ଘରୋଇ ମଡେଲ୍
 କଳକାରଖାନାରେ ବ୍ୟବହୃତ ବଡ଼ ମଡେଲ୍

କଳକାରଖାନାରେ ବ୍ୟବହୃତ ଭ୍ୟାକୁମ୍ କ୍ଲିନର୍ ବହୁତ ବଡ଼ ବଡ଼; ଯାହାକି ଶହ ଶହ ଲିଟର୍ ଆବର୍ଜନା ସଫା କରିପାରିବ | ଅପମିଶ୍ରିତ ମାଟି ସଫା କରିବା ଲାଗି ସ୍ୱୟଂ ଚାଳିତ ଟ୍ରକ୍ର୍ ବ୍ୟବହାର କରାଯାଉଛି | ଏଥିରେ ଧୂଳି ସହିତ ତରଳ ପଦାର୍ଥ ସଫା କରିପାରିଲା ପରି ବିଶେଷ ଭ୍ୟାକୁମ୍ କ୍ଲିନର୍ ରହିଥାଏ |

ଆଧାର

ଶ୍ରେଣୀ:ଯନ୍ତ୍ର